《汴堤怀古》
金朝·王良臣

迷仙楼观郁连空，一日都归鬼唾中。奢则兆亡天听迩，去而不返水声东。

锁烟弱柳愁蛾绿，阁雨幽花泪脸红。总为锦帆归不得，至今啼鸟怨东风。

作者简介：（?—1218）金潞州人，章宗承安五年进士。诗才敏捷，尤邃于佛经。入翰林，修起居注。宣宗兴定中，为潞州元帅府参议官。蒙古兵至，死之。
中州集